b'\n_START_ARTICLE_\nVladimir Vysotskij\n_START_SECTION_\nLiv og virke\n_START_PARAGRAPH_\nI l\xc3\xb8pet av hans liv, som varte i bare 42 \xc3\xa5r, ble han kjent over hele Sovjetunionen som skuespiller, b\xc3\xa5de i teateret og p\xc3\xa5 film, som komponist, musiker og poet. Foreldrene ble tidlig skilt og han bodde store deler av barndommen hos moren. Han begynte p\xc3\xa5 ingeni\xc3\xb8rskolen i 1955, men fant ut etter ett \xc3\xa5r at han heller ville skuespiller. Han utdannet seg dermed til skuespiller og medvirket i 26 filmer, i tillegg til mange roller ved teateret. Den store stjernen han fikk blant russerne skyldes imidlertid hans sanger som han skrev over 1000 av._NEWLINE_Hans sanger ble av myndighetene regnet som kritiske mot de styrende, og bare en liten del av det han skrev ble utgitt i Sovjetunionen. Likevel ble han regnet av menigmann som en av dem som talte deres stemme. Hans d\xc3\xb8d skapte nasjonal sorg, av en slik karakter bare som bare har blitt de store politiske lederne i Sovjetunionen til del.\n_START_SECTION_\nVysotskij p\xc3\xa5 norsk\n_START_PARAGRAPH_\nDen norske visesangeren og tekstforfatteren J\xc3\xb8rn Simen \xc3\x98verli har oversatt en rekke av Vysotskijs sangtekster til norsk, og har ogs\xc3\xa5 gitt dem ut p\xc3\xa5 plate._NEWLINE_I 1989 viste NRK TV programmet Sannheten og l\xc3\xb8gnen, der tolv av Vysotskijs sanger ble fremf\xc3\xb8rt av J\xc3\xb8rn Simen \xc3\x98verli, Bente Kahan, Sigve B\xc3\xb8e, \xc3\x85sleik Engmark, Inger Lise Eid, Geir Rebbestad og John Andresen. Programtittelen var hentet fra en av sangene som ble fremf\xc3\xb8rt i programmet.'